Document ID: /roh_data/filtered/fineweb-2-filterrobots_roh.jsonl.gz/25252

Minisguard dals 22.12.2018
- Sonda, 22.12.2018, 17:40
Or da rument datti art
Precis quai han fatg 3 artists. I dat numnadamain mintg'onn in clean up day sin il territori da skis da Flem Laax Falera. L’idea è da rumir tut il rument e quai da fazielets enfin skis. Quest onn n'han ins però betg bittà davent tut il rument – na 3 artists han fatg art ordlonder. Nus faschain ina visita a l’exposiziun en la chasa melna a Flem.
Da la laterna magica al smartphone
Il Museum retic a Cuira sa preschenta actualmain sco cabinet da curiusitads. Sut il titel «Laterna magica» pon ins contemplar ina show da multimedia cun maletgs istorics, e quai cun agid da tecnologias da projectar ch'ins ha sviluppà ils ultims tschientaners. La tecnologia da lura è dentant anc adina la basa da mitga projecziun en il kino.